recursal/SuperWikiNEXT-32B huggingface dataset:
**Mohamed Tahar Fergani** (9a de majo 1928 – 7a de decembro 2016) estis alĝeria kantisto, violonisto kaj komponisto, kromnome la Najtingalo de Konstantino. Li estis mastro de la stilo *Maluf* de Konstantino. Mohamed Tahar Fergani estas unu el la malmultaj kantistoj kiuj ludas komponaĵojn en kvar oktavoj. Aldone al *Maluf*, li ludas la *Mahjuz* (popola konstantina tipo kiu derivas el *Maluf*), *Zjul* (muzika ĝenro tiom malnova kiom la *Maluf*, konstantina) kaj la *Haŭzi* (popola tipo kiu derivas el la Tlemcena Garnati).

Lia patro Hamou Fergani estis kantisto de *Haŭzi*. Mohamed Tahar dekomencis en orienta muziko, li poste ŝanĝis de stilo alproksimiĝante al la *Maluf*. Ties du ĉefaj mastroj estis Ĉeiĥ Hasuna kaj Ĉeiĥ Baba Abid. La Fergani-oj estis tre kaptitaj de la *Maluf*. Ankaŭ lia fratino Z'hor estis kantistino kaj lia filo Salim estas agnoskita *ĉeiĥ* de *Maluf*. Mohamed Tahar havas centojn da registroj de sia nomo kaj ricevis kelkajn internaciajn premiojn. Li kreis sian orkestron kaj sian skolon de Konstantino. Unu el liaj kantoj tre konata en Alĝerio estas "Ed Dhalma" (la maljusto) de la poeto Henni Bengenoune. Li mortis en Parizo je aĝo de 88 en la 7a de decembro 2016.

Bibliografio
------------

* Bouziane Ben Achour, local Figures, paĝo 32, 2003

Notoj kaj referencoj
--------------------

1. ↑  "Mohamed-Tahar Fergani, maître de la chanson classique algérienne, est mort",  *France 24*, 9a de Decembro 2016. Kontrolita 9a de Decembro 2016.
2. ↑  « Mort de Mohamed Tahar Fergani à Paris à l'âge de 88 ans », HuffPost Algérie, 7a de Decembro 2016.

|  |  |
| --- | --- |
| Bibliotekoj | * PeEnEo: 577610
* LCCN: nr93005191
* VIAF: 24469481 76509203, 24469481
* ISNI: 0000 0000 0146 1651
* SUDOC: 059806974
* BNF: 139822731
* MBA: baa23222-b083-400b-87b2-e3473a97b618
 |
**Zoltán Ambrus Kovács** [ambruŝ kovAĉ], laŭ hungarlingve kutima nomordo **Kovács Zoltán Ambrus** estas hungara kuracisto, neŭrologo, psikiatro, profesoro. Lia origina nomo estis *Kovács Zoltán*, sed en 1995 li prenis ankaŭ la nomon *Ambrus*.

Zoltán Kovács  naskiĝis la 29-an de septembro 1955 en Nagykőrös.

Biografio
---------

Zoltán Ambrus Kovács frekventis mezlernejon en sia naskiĝurbo, poste unu jaron li laboris en hospitalo. Li akiris kuracistan diplomon en Scienca Universitato de Szeged en 1981 (psikiatrian fakdiplomon en 1985, neŭrologian fakdiplomon en 1988). Ekde 1981 li laboras, instruas kaj esploras en la universitata neŭrologia kliniko de Szeged. Li okupiĝas pri hipnoto kaj skizofrenio, dume li atingis la rangon docento. En 1992 li ricevis premion.

Elektitaj publikaĵoj
--------------------

* *Systematic mycosis in multiple sclerosis* (1988)
* *Mitrális billentyű prolapsushoz társuló szorongásos betegség hipnoterápiája* (1991)
* *A pszichiátriai kórképek felismerése* (2004) ISBN 963-242-898-6
* *Boosting Human Learning by Hypnosis* (2012)

Fontoj
------

* hungarlingva biografio kun foto Arkivigite je 2015-06-12 per la retarkivo Wayback Machine

* Kategorio Zoltán Ambrus Kovács en la Vikimedia Komunejo (Multrimedaj datumoj)
Rolantoj dum vivrolludo
**Duonreala rolludo** aŭ **vivrolludo**, (angle: LARP, el *Live Action Roleplaying*) estas tipo de rolludo, en kiu vivantaj homoj per siaj agoj fizike prezentas sian rolon. Ĝi ofte okazas en Skandinavio kaj Germanio.

Principo
--------

Partoprenantoj eniras fikcian mondon en kio ili ludas sian rolon, sen aŭ kun manuskripto. Post eniro, ĉiu partoprenanto devas aktori sian rolon; rolon pri kiu antaŭrollude interkonsentis partoprenanto kun aranĝistoj. Ofte (en skandinavaj vivrolludoj) aranĝistoj antaŭskribas priskribon de ludmondo (se oni ne ludas vivludon en reala mondo). Ĉiu partoprentanto devas legi tiun preskribon kaj adapti sian rolon kaj aktojn de sia rolo al ĝi. Tial rolantoj povas ludi sian rolon sen manuskripto.

Diference de surtabla rolludo, ludmajstro ne gvidas la rolojn aktive - li ofte partoprenas en la ludo ĉar ludantoj ofte bezonas helpon en siaj rolvivoj.

Lokigo
------

Ofte rolludo estas mezepoka aŭ fantazitipa kun mezepoka kulturo (ekz. kiel la mondo de Tolkien). Tial oni ludas en solejo aŭ en loko kiu ne similas al moderna mondo, ekzemple en kastelo, herbejego, malnovaj domoj aŭ arbaro. Se ludmondo estas en fora estonteco oni ofte ludas en malnovaj bunkroj, ĉar ilii donas postapokalipsan senton.

Vidu ankaŭ
----------

* Rolludo

* Kategorio Duonreala rolludo en la Vikimedia Komunejo (Multrimedaj datumoj)
En atoma fiziko, **duopa elektrona kapto** estas speco de radioaktiveco. Por izotopo *(A, Z)* kun kvanto de nukleonoj *A* kaj atomnumero *Z*, duopa elektrona kapto estas ebla nur se maso de izotopo *(A, Z-2)* estas pli malgranda.

En ĉi tiu maniero de disfalo, du el la orbitaj elektronoj estas enkaptataj per du protonoj en la kerno, formante du neŭtronojn. Du neŭtrinoj estas disradiataj en la procezo. Pro tio ke la protonoj estas ŝanĝataj al neŭtronoj, la kvanto de neŭtronoj pligrandiĝas je 2, la kvanto de protonoj *Z* malpligrandiĝas je 2, kaj la masnumero *A* restas neŝanĝita. Per ŝanĝo de la kvanto de protonoj, duopa elektrona kapto konvertas la fontan izotopon en izotopon de la alia kemia elemento.

Ekzemplo, atomkerno de kriptono konvertiĝas en atomkernon de seleno:

78Kr36+ + 2e− → 78Se34+ + 2νe
En la plejparto de okazoj ĉi tiu disfala reĝimo estas malvidebligata per pli verŝajnaj reĝimoj (sola elektrona kapto kaj tiel plu), sed kiam ĉiuj ĉi tiuj reĝimoj estas malpermesitaj aŭ forte subpremitaj, duopa elektrona kapto iĝas la ĉefa reĝimo de disfalo. Ekzistas 35 nature okazantaj izotopoj kiuj povas sperti duopan elektronan kapton. Tamen, ne estas konfirmitaj observadoj de ĉi tiu procezo. La unua kaŭzo estas ke la probablo de duopa elektrona kapto estas enorme malgranda (la teoriaj antaŭdiroj de duoniĝotempoj por ĉi tiu reĝimo estas pli grandaj ol 1020 jaroj). La dua kaŭzo estas ke la nuraj detekteblaj partikloj kreataj en ĉi tiu procezo estas ikso-radioj kaj elektronoj de Auger kiuj estas disradiataj per la ekscitita atoma ŝelo. En la limigo de iliaj energioj (≈1...10 keV), la fono estas kutime alta. Tial, la eksperimenta detekto de duopa elektrona kapto estas pli malfacila ol tiu de duopa beto-disfalo.

Se la masa diferenco inter la fonta kaj rezulta atomoj estas pli gransa ol du masoj de elektrono (1,022 MeV), la energio liberigata en la procezo estas sufiĉe granda por permesi alian reĝimon de disfalo, elektronan kapton kun pozitrona eligo. Ĝi okazas samtempe kun duopa elektrona kapto, ilia forkiĝanta rilatumo dependas de atomkernaj propraĵoj. Se la masa diferenco estas pli granda ol kvar elektronaj masoj (2,044 MeV), la tria reĝimo, duopa pozitrona eligo, estas permesita. Nur 6 nature okazantaj izotopoj povas disfali tra ĉi tiuj tri reĝimoj samtempe.

Senneŭtrina duopa elektrona kapto
---------------------------------

La pli supre priskribita procezo kun kapto de du elektronoj kaj eligo de du neŭtrinoj (du-neŭtrina duopa elektrona kapto) estas permesata per la norma modelo de partikla fiziko, neniu el konservadaj leĝoj (inkluzivante de leptona nombra konservado) estas atencita. Tamen, se la leptona nombro ne estas bezone konservata, alispeca procezo povas okazi, la **senneŭtrina duopa elektrona kapto**. En ĉi tiu okazo du elektronoj estas enkaptataj per kerno, sed neŭtrinoj ne estas disradiataj. La energio liberigita en ĉi tiu procezo estas portata for per gama kvantumo de ena bremsa radiado. Ĉi tiu reĝimo de disfalo neniam estis observita eksperimente.

78Kr36+ + 2e− → 78Se34+

Vidu ankaŭ
----------

* Duopa beto-disfalo
* Beto-disfalo
* Elektrona kapto
Tago sen pantalono, 2010
**Tago Sen Pantalono** (angla: **No Pants Day)** estas internacia "festa kaj feria tago" okazigita dufoje jare dum kiu pasaĝeroj en metrooj publike festenas esti sen pantalono. La evento okazas en du malsamaj tempoj de la jaro, en januaro kaj la unua vendredo de majo.

En 2002, sep artistoj kiuj estis membroj de la kreiva grupo nomata "Improv Everywhere" (angla por improvizado ĉie) suriris la Metroo de Novjorko kiel unuopuloj kiuj havis neniun ligon unu al la alia, kaj ĉiu ŝajnigis esti senkulpa kvazaŭ li vere forgesus sian pantalonon hejme. Ilia ago ricevis multajn eĥojn kaj kiel rezulto la kutimo akiris impeton.

En 2006, ĉirkaŭ 150 homoj partoprenis eventon en Novjorko, la polico arestis ok el ili kaj registris raportojn pri miskonduto, sed la tribunalo senkulpigis ilin.

La "feriaj" eventoj estas iniciatitaj kaj organizataj de homoj el dekoj da urboj tra la mondo. La ideo estas senti sin libera, rompi la socian tabuon, ĝui la reagojn de homoj, kiuj ankoraŭ ne konas la "ferion" kaj igi enuan tagon en feliĉan tagon. Kunvenejo estas kutime kunordigita al kiu la partoprenantoj alvenas kaj de tie ili disiĝas al malsamaj stacioj. La pantalono estas demetitaj antaŭ ol eniri la trajnon aŭ en la trajno mem.

La ĝeneralaj gvidlinioj estas konduti nature kaj fari dum la eniro kaj eliro de la trajno la kutimajn aferojn, kiujn pasaĝeroj faras kvazaŭ ili ne scias, ke ili estas sen pantalono aŭ kvazaŭ estas normale promeni publike sen pantalono. Partoprenantoj kutime estas anticipe petataj, ke ili ne venu en tanga kalsoneto, por ne provoki tro intensan provokon.

Eksteraj ligiloj
----------------

 **Tago sen pantalono** en Vikimedia Komunejo
**Chelsea CHARMS** ['ʧɛlsi: ʧɑɹmz] (naskiĝis la 7-an de marto de 1976 en Minneapolis-St. Paul/Minesoto, Usono) estas usona erotikmanekeno. Ŝi estas ĉefe konata pro siaj malkutime grandaj mamoj, laŭ ŝi la plej grandaj en la mondo, atingitaj per ĥirurgia enplantado de specialaj polipropilenaj mamenplantaĵoj.

La aliteracia nomo *Chelsea Charms* estas pseŭdonimo, laŭ kutima praktiko en la erotika metio. *Charms* signifas «ĉarmas» aŭ «ĉarmoj» en la angla (*Chelsea* estas ne malkutima individua nomo en Usono).

Chelsea Charms havis tri mampligrandigajn operaciojn. Unue oni grandigis ŝian mamamplekson de natura D laŭ la skalo de mamzonkorbetoj al E, due al HH. Ambaŭfoje oni uzis ordinarajn enplantaĵojn plenigitajn de salosolvaĵo. La trian fojon oni instalis la malkutimajn specialajn enplantaĵojn konsistantajn de polipropilenaj fadenoj. Tiuj trompas la mamhiston. Rezulte la korpo produktas fluidaĵon, kiu siavice igas la polipropilenfadenojn malfaldiĝi kaj per tio kaŭzas kontinuan plukreskadon de la enplantaĵoj, do de la mamoj. Tiumaniere Chelsea Charms atingis havi verŝajne la plej grandampleksan mamparon en la mondo.

Komence la polipropilenenplantaĵoj havis volumenon de 2500 cm³. En sia retejo Chelsea Charms skribis, ke doktoro, kiun ŝi konsultis, taksis, ke tiu volumeno kreskintas je po 7000 cm³ por mamo. Ŝi devas periode vojaĝadi Hustonen ĉe la ĥirurgon, kiu faris la operacion, por ke li elpumpu troan fluidaĵon de la mamoj. En la jaro 2005 Chelsea Charms anoncis, ke ŝi lasintis siajn enplantaĵojn atingi volumenon de po 10.000 cm³. Ĉiu el ŝiaj mamoj pezas ĉ. 14 kg, sed la pezo varias memkompreneble laŭ la procezo de enplantaĵo-kreskado/fluidaĵo-elpumpado.

Tiaj enplantaĵoj intertempe kontraŭleĝiĝis en Usono pro la kunligataj al ili sanecaj danĝeroj. Nur malmultaj aliaj erotikmanekenoj havas ilin, interalie Minka kaj Maxi Mounds.

Laŭ ŝia retejo, la profesiaj idoloj de Chelsea Charms estis la grandmamuloj Traci Topps kaj SaRenna Lee. Traci Topps estis la unua mamfetiŝa manekeno, kies dancadon ŝi vidis, kaj ŝi vidis SaRenna-n Lee unu tagon antaŭ sia unua mama operacio. Vidi ŝin «pruvis al mi [t.e. Ch. Charms], ke esti megaŝvelmama kaj [samtempe] vivi "normalan" vivon eblas» (citaĵo el la respondaro de ŝia retejo). Tamen Chelsea Charms konfesas, ke kun siaj ankoraŭ pli grandaj mamoj ŝi ne havas tute «normalan» vivon: foje la mamoj malhelpas la movadon, ŝi ne povas porti normalajn vestaĵojn kaj devas regule aĉeti novajn, ŝi ne povas dormi surventre, kaj finfine la homoj reagas malsame kaj ne ĉiam pozitive al sia aspekto. Ŝi devas fari regulajn ekzercadojn por eviti dorsodoloron. Tamen ŝi diras, ke ŝi ne pensas pri malgrandiga operacio.

Laŭ la demandaro en ŝia retejo, la kialo kial ŝi volas havi tiel grandajn mamojn estas, ke «estas ĝuo esti malsame».

Eksteraj ligiloj
----------------

* Kategorio Chelsea Charms en la Vikimedia Komunejo (Multrimedaj datumoj)

* Oficiala retejo de Chelsea Charms (anglalingve)
* Port Of Debauchery Arkivigite je 2009-03-03 per la retarkivo Wayback Machine


|  |  |
| --- | --- |
| Bibliotekoj | * PeEnEo: 121429
 |
**Duonmola signo** (Ҍ ҍ; kursive: *Ҍ ҍ*) estas la kvardeka litero de la kildin-samea cirila alfabeto. La litero ne signifas iun apartan sonon: ĝi fine de vorto aŭ antaŭ konsonanto "duone" (kompare kun la mola signo ь) palataligas antaŭan literon д, т aŭ н. Ekzemple, маннҍ [manʲ:] (ovo), маннь [maɲ:] (bofilino). La trigrafo "льй" signifas [ʎ].

Oni ne miksu Ҍ kun simile aspektanta litero Ѣ, kiu ja signifas vokalon.

Ҍ estas derivita de la cirila litero Ь.

Kodoj
-----

| Signo | Ҍ | ҍ |
| --- | --- | --- |
| **Unikoda nomo** | CYRILLIC CAPITAL LETTERSEMISOFT SIGN | CYRILLIC SMALL LETTERSEMISOFT SIGN |
| Enkodigo | dekume | deksesume | dekume | deksesume |
| Unikodo | 1164 | U+048C | 1165 | U+048D |
| UTF-8 | 210 140 | D2 8C | 210 141 | D2 8D |
| HTML | &#1164; | &#x48C; | &#1165; | &#x48D; |

Referencoj
----------

1. ↑  Ager, Simon (ed.).  Kildin Sámi. *Omniglot: writing systems & languages of the world*. Alirita 2019-12-11.

* Kategorio Duonmola signo (cirila alfabeto) en la Vikimedia Komunejo (Multrimedaj datumoj)


**Teĥnika noto:** Pro teĥnikaj limigoj iuj TTT-legiloj ne povas montri specialajn signojn, uzatajn en ĉi tiu artikolo. Tiaj signoj povas esti montritaj kiel kvadratetoj, demandosignoj aŭ aliaj sensencaj signoj depende de viaj TTT-legilo, operaciumo kaj instalitaj fontoj. Eĉ se via TTT-legilo kapablas interpreti UTF-8-n kaj vi instalis tiparon, kiu subtenas grandan diapazonon de Unikodo, vi eble bezonos uzi alian TTT-legilon, ĉar tiurilataj ebloj de TTT-legiloj ofte diferencas.
**Kejsi Tola** ( n. la 5-an de februaro 1992 en Tirano, Albanio) estas albana kantistino kiu gajnis la konkurson en 2007 Ethet (Albanian pop idol). En 2008 gajnis la Festivali I Këngës 47, per kiu atingis reprezenti Albanion en la Eŭrovido-Kantokonkurso 2009 en Moskvo, Rusio.

La kanto de Kejsi estis komponita de Edmond Zhulali, kiu ankaŭ komponis la unuan kanton de sia nacio por Eŭrovido, *The Image Of You* (Imazhi yt) en la Eŭrovido-Kantokonkurso 2004 interpretita de Anjeza Shahini.

Kejsi reprezentis ŝian landon en la Eŭrovido-Kantokonkurso 2009 en Rusio post gajni la albanan finalon la 21-an de decembro. Ŝi restis en la 17-a loko kun 48 poentoj en la finalo, kaj en la duonfinalo la 7-an lokon. Ŝia kanto estis tradukita anglen por la konkurso Carry me in your dreams.


|  |  |
| --- | --- |
| Bibliotekoj | * PeEnEo: 313228
* GND: 1226883117
* VIAF: 6106161332360552420000 47160483610304990414, 6106161332360552420000
* ISNI: 0000 0004 0747 5156
* MBA: b967cfa7-15e3-4954-b0ef-67823ab97fc6
* BIBSYS: 10049636
 |
En geometrio **duonregula pluredro** estas alte simetria vertico-transitiva konveksa pluredro komponita el du aŭ pli multaj specoj de regulaj plurlateroj. Duonregula pluredro diferenciĝas de la platonaj solidoj kiuj estas komponita el nur unu speco de plurlatero, kaj de la solidoj de Johnson kiuj estas ne vertico-transitivaj.

Laŭ sia difino ĉiuj duonregulaj pluredroj estas unuformaj pluredroj.

La tuta aro de duonregulaj pluredroj konsistas el tri partoj: 

* Unuformaj konveksaj prismoj kun bazoj havantaj 3, 5, 6, 7, 8, 9 ktp laterojn (malfinia aro)
* Unuformaj konveksaj kontraŭprismoj kun bazoj havantaj 4, 5, 6, 7, 8, 9 ktp laterojn (malfinia aro)
* Arĥimedaj solidoj (13 eroj)

Uniforma prismo kun 4-lateraj bazoj (kubo) kaj uniforma kontraŭprismo kun 3-lateraj bazoj (okedro) havas edrojn de nur unu speco kaj pro tio ili ne estas duonregulaj pluredroj.

Ĉiuj arĥimedaj solidoj povas esti faritaj per konstruo de Wythoff.

Vidu ankaŭ
----------

* Uniforma prisma pluredro
* Unuforma pluredro
* Listo de unuformaj pluredroj
Topografia mapo de la insularoSuda marbordo de la ĉefa insulo
La **Aŭklandoj** vidataj de STS-89 en 1998, kun sudokcidento pinte de la bildo.
La **Aŭklandoj** (maorie *Motu Maha*) formas arkipelagon aŭ insularon de Novzelandaj Ĉeantarktaj Insuloj apartenantaj al Nov-Zelando kiu enhavas la jenajn insulojn: Aŭklanda Insulo, Adamsa Insulo, Enderbia Insulo, Insulo Disappointment, Insulo Ewin, Insulo Rose, Dundasa Insulo kaj Verda Insulo, kun totala areo de 625 km². La insularo distancas 465 km el la haveno de Bluff al la Suda Insulo, inter latitudoj 50° 30' kaj 50° 55' S kaj longitudoj 165° 50' kaj 166° 20' Or. La insularo ne havas konstantan homan loĝantaron. Biogeografie la **Aŭklandoj** formas parton de la ekoregiono "antipoda-subantarktinsula tundro".

Vidu ankaŭ
----------

* Aŭklanda kreko
* Aŭklanda kormorano
* Ĉeantarkto
* Listo de maraj ekoregionoj

* Kategorio Aŭklandoj en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 292506
* GND: 4086092-9
* VIAF: 315131220
* NKC: ge292419
 |
**Tagoj de Petljura** (pole: Dni Petlury) – arestoj kaj mortigoj de judoj en Lvovo dum aneksado de la urbo flanke de Wehrmacht, post atako de Germanio al Sovetunio, ligita kun rabo de iliaj loĝejoj. Planita kaj organizita de germanaj okupadaj regopovoj kun partopreno de ukraina milico kaj civilaj ukrainaj batalantoj de apudurbaj vilaĝoj. Farita en la tagoj de la 25–a ĝis la 27-a de julio 1941. Slanga difino de la eventoj kreita en 1941 devenas de la nomo de estinta prezidento de Ukraina Popola Respubliko - Simon Petljura, murdita en 1926 de juda atencinto, inpirita de OGPU (Unuigita Ŝtata Politika Estraro).

Historio
--------

Grandan rolon en realigo de la planoj de pogromoj ludis propagando de ukrainaj naciistoj de OUN-B, kiuj lerte instigis kontraŭjudan animstaton en Ukrainio. La operaco mem, nomata slange de la loĝantaro de Lvovo "Tagoj de Petljura", estis organizita agado de germanaj regopovoj kaj laŭ ilia permeso batado, rabado kaj murdado de judoj fare de preparitaj al tio grupoj de ukrainoj. Parto de reprezentantoj de juda intelektularo estis murdita surbaze de pli frue preparitaj listoj. Rezulte de la pogromo daŭranta 3 tagojn oni murdis de 1,5 ĝis 2 mil homojn.

En arestado de judoj, farita en iliaj loĝejoj, partoprenis ukraina milico kaj ukrainaj batalantoj — kamparanoj alvenintaj de ĉirkaŭaj vilaĝoj, gastigitaj de germanaj regopovoj per tutnokta alkohola manĝado, por ke je la 5:00 horo komenci la pogromon. Dum eniro de ekstermistoj al loĝejoj okupataj de juda popolo, krimintoj prirabis loĝejojn kaj viktimojn forpelis al stratoj, direktante ilin al malliberejo ĉe strato Łąckiego. Poste la arestitoj estis deportataj al trudlaboroj aŭ, laŭ alia versio plimulte murdataj en arbaroj apud Lvovo (sur tiel nomataj sabloj). En la pogromo verŝajne partoprenis ankaŭ sociaj marĝenuloj devenantaj de poloj, kvankam la tuta agado estis preparita de germanoj — "estas neniu dubo, ke la agado de la komenco ĝis la fino estis reĝisorata de germanoj". Tio estis konforma kun direktivoj de Reinhard Heydrich pri la militado sur teritorio de Sovetunio, ordonantaj instigon kaj inspiron de kontraŭjudaj pogromoj al loka loĝantaro.

En arkivoj troviĝas parto de fotoj kaj filmaj kronikoj faritaj de germanoj mem dum la pogromo en Lvovo en 1941.

Vidu ankaŭ
----------

* banderanoj
* Pogromoj de judoj en Lvovo
* Masakro de Lvovaj Profesoroj

Bibliografio
------------

* Eliyahu Jones, *Żydzi Lwowa w czasie okupacji 1939–1945* (judoj de Lvovo dum okupado 1939-1945), Łódź 1999, Eldonejo Oficyna Bibliofilów, ISBN 83-87522-20-1
* Grzegorz Mazur, Jerzy Skwara, Jerzy Węgierski, *Kronika 2350 dni wojny i okupacji Lwowa 1 IX 1939 - 5 II 1946* (Kroniko de 2350 tagoj de la milito kaj okupado de Lvovo, la 1-a de septembro 1939 - la 5-a de februaro 1946) , Katowice 2007, Eldonejo Unia Katowice, ISBN 978-83-86250-49-3
* Grzegorz Motyka *Ukraińska partyzantka 1942–1960* (Ukrainaj partizanoj 1942-1960)

Eksteraj ligiloj
----------------

* United States Holocaust Memorial Museum, fotoj kaj priskribo de la pogromo
**Ignacio de la Llave** estas komunumo en la meksika subŝtato Veracruz. La ĉefurbo de la komunumo estas Ignacio de la Llave. La ŝlosilnumero de la komunumo laŭ la INEGI, do laŭ la nacia geografia instituto estas 30 075.

Geografio
---------

La komunumo havis en 2005 (lasta popolnombrado de la INEGI) 17370 loĝantojn. El tiuj estis 8419 viroj kaj 8951 virinoj. La komunumo havas surfacon de 481.2 kvadratkilometroj. La komunumo situas je 18 gradoj kaj 44 minutoj norda latitudo kaj 95 gradoj kaj 59 minutoj okcidenta longitudo. La meza alteco estas 10 metroj super la marnivelo.

Sociogeografio
--------------

En la jaro 1995 en la komunumo vivis 17867 personoj. En la jaro 2000 temis pri 17753, do temis pri kresko / malkresko je -0.13 %. En la jaro 2000 (INEGI) en la komunumo vivis 15936 personoj, kiuj aĝis pli ol 5 jaroj. El tiuj 165 personoj parolis indiĝenan lingvon. Tio egalas al  % de la loĝantoj. 

Fontoj: Statistikoj de la INEGI

Eksteraj ligiloj
----------------

 Arkivigite je 2007-01-27 per la retarkivo Wayback Machine


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Jaime Ignacio González González** (Madrido, 19-an de oktobro 1960), pli konata kiel **Ignacio González**, estas hispana politikisto eks-membro de la Popola Partio (li estis provizore forpelita de membreco en aprilo 2017). Li estis prezidanto de la Madrida Regiono inter la 26-a de septembro 2012 kaj la 25-a de junio 2015, post la eksiĝo de sia antaŭulo Esperanza Aguirre. Antaŭe, li havis aliajn postenojn en la regiona administrado, kiel ekzemple vicprezidanto aŭ Ministro de Kulturo kaj Sportoj. Li ankaŭ estis ĝenerala sekretario de la Popola Partio de la Madrida Regiono.

La 21-an de aprilo 2017, li estis malliberigita senkondiĉe pro sia partopreno en la *afero de Lezo*, forlasante ĝin la 8-an de novembro 2017, 202 tagojn poste, post la pago de kaŭcio. La Nacia Kortumo sukcesis konfiski la "rabaĵon" kaŝitan en Kolombio, kun la helpo de la aŭtoritatoj de tiu lando kaj ankaŭ de Panamo. La esploristoj konfiskis 5,4 milionojn da dolaroj per kontanta mono, kiujn la politikisto kaŝis en kontoj nome de kompanioj, aldone al pluraj nemoveblaĵoj kiujn li havis en Kolombio. Estas riĉaĵo, ke la antaŭa prezidanto amasigis tra la intrigo de kanalo Izabela la 2-a, kiu nun estas esplorita en la tielnomita afero Lezo. La eltrovo de ĉi tiu "rabaĵo" estis decida por ke la politikisto povu forlasi kondiĉan liberecon, ĉar la juĝisto konsideris ke ĝi malpliigis la riskon de detruo aŭ ŝanĝo de pruvo kaj, ĉefe, la riskon de eskapo.

* Kategorio Ignacio González en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 646091
 |
Normiga formo de la Fera Kruco.
Prusio, la Fera Kruco de 1a Klaso de la Napoleonaj Militoj, en sia origina formo de 1a de Junio 1813.
La **Fera Kruco** (germane *Eisernes Kreuz*, mallongigita EK) estis militista medalo en la Reĝlando Prusio, kaj poste en la Germana Imperio (1871–1918) kaj en la Nazia Germanio (1933–1945). Ĝi estis establita de la reĝo Frederiko Vilhelmo la 3-a de Prusio en Marto 1813 omaĝe al la naskiĝtago de sia edzino la reĝino Luiza de Meklenburgo-Strelitz en la 10a de Marto 1813 dum la Napoleonaj Militoj (EK 1813). Louise estis tiele la unua persono kiu ricevis tiun dekoracion (postmorta). Oni omaĝis per la Fera Kruco ankaŭ dum la Francia-Prusia Milito (EK 1870), la Unua Mondmilito (EK 1914), kaj la Dua Mondmilito (EK 1939, re-enkondukita havanta svastikon aldone en la centro). La Fera Kruco estis normale nur militista dekoracio, kvankam estis ekzemploj de ties atribuo al civiluloj kiuj plenumis militistajn funkciojn. Du tiaj ekzemploj estis la civilaj testopilotoj Hanna Reitsch kiu ricevis la Ferajn Krucojn de 2a Klaso kaj de 1a Klaso kaj Melitta Schenk Grafino von Stauffenberg, kiu ricevis la Feran Krucon de 2a Klaso, pro ilia agado kiel pilotoj dum la Dua Mondmilito.

La desegno de la krucsimbolo estis nigra kun blanka aŭ arĝentkolora bordo, kaj derivis el la pied-kruco de la Ordeno de germanaj kavaliroj, uzita de kavaliroj ofte el la 13a jarcento.

Vidu ankaŭ
----------

* Kruco

Notoj
-----

1. ↑   "Eisernes Kreuz 1813 - 1.Klasse" (Germane). Militaria Lexikon.  Alirita la 4an de Majo 2018.
2. ↑   Jean-Denis Lepage. Medieval armies and weapons in western Europe: an illustrated history. McFarland & Company, Inc. 2005. Pp. 193.

Bibliografio
------------

* Stephen Thomas Previtera, The Iron Time: A History of the Iron Cross, Second edition 2007, ISBN 978-0-9673070-3-9
* Gordon Williamson, The Iron Cross of 1939, 1997, ISBN 0-912138-86-6
* Dietrich Maerz/George Stimson, "The Iron Cross 1. Class", 2010, ISBN 978-0-9797969-7-5
* Dietrich Maerz, "Award Numbers of the Iron Cross of 1939", International Medal Collector, Vol.3-No.4 and Vol. 4-No.s, ISSN 2152-9310
* Shirer, William L. (1960). The Rise and Fall of the Third Reich. New York: Simon & Schuster. ISBN 978-0-671-62420-0.

* Fera Kruco en la Vikimedia Komunejo (Multrimedaj datumoj)
* Kategorio Fera Kruco en la Vikimedia Komunejo (Multrimedaj datumoj)
Lingva kafejo en La Chaux-de-Fonds, Svislando**Lingva kafejo,** ankaŭ konata sub la nomo poliglota kafejo , estas kunveno por praktiki lingvojn.

Difino
------

**Lingva kafejo** okazas en iu publika loko, restoracio, trinkejo. Homoj venas je indikita tago kaj horo kaj sidiĝas ĉe precizaj tabloj: **unu tablo - unu lingvo**. Homoj povas elekti tablon, kies lingvon ili volas audi, lerni, en kiu ili volas progresi. Nomadumado eblas: personoj restas 20-30 minutojn ĉe unu tablo kaj poste iras al alia tablo. Teorie ĉe ĉiu tablo estas gvidanto, kiu estas denaskulo.

**Poliglota kafejo** estas kunveno en iu publika loko, restoracio, trinkejo je iu vespero pri iu preciza lingvo. Ĝi okazas en loko, kie la praktikado de lingvoj estas la ĉefa celo. Tiucelen la loko prezentas librojn kaj lernilojn pri la ofertitaj lingvoj. Do la lingvoj aperas laŭ la tagoj de la semajno. La kunsidon gvidas denaskulo. La vorto poligloto venas el la greka lingvo, kie *poli* signifas pluraj, kaj *gloto* signifas lingvo.

Lingva kafejo en La Chaux-de-Fonds, Svislando

Kial homoj iras al tiaj renkontiĝoj?
------------------------------------

* Aŭdi nekonatan lingvon, malkovri la melodion de tiu lingvo.
* Refreŝigi siajn konojn pri iu lingvo, kiun oni uzis en sia infanaĝo aŭ kiun oni iom lernis en sia junaĝo en lernejo.
* Progresi en sia lernado de iu lingvo ekster kursoj, sen gramatikaj klarigoj, nur uzante la lingvon en ne formala parolado.
* Bani en iu lingvo kaj sperti socian interagon.

La publiko en lingva kafejo estas
---------------------------------

* alvenintoj, enmigrintoj, kiuj devas rapide lerni la lokan lingvon
* studentoj, kiuj devas akiri lingvon
* iu persono, kiu subite, pro profesia kialo, devas lerni certan lingvon rapide
* emeritoj, kiuj bezonas sociajn kontaktojn kaj volas laborigi sian cerbon

Lingva kafejo en La Chaux-de-Fonds, SvislandoKonsekvence oni observas tre pozitivan mikson de generacioj.

Esperanto en lingvaj kafejoj
----------------------------

Okazas ke esperantistoj sukcesas lanĉi lingvan kafejon aŭ kontakti organizantojn por proponi tablon kie Esperanto estas parolata.

Ekde 2009 funkcias Bjalistoka Lingva Kafejo gvidata de volontuloj de Bjalistoka Esperanto-Societo (Bjalistoko, Pollando); unu el la parolataj lingvoj estas Esperanto.

En 2016 estis kreita de esperantistoj lingva kafejo en La-Chaux-de-Fonds, Svislando, iniciatita de Mireille Grosjean.

Vidu ankaŭ
----------

Internacia tago de la gepatra lingvo

Notoj
-----

Referencoj
----------

1. ↑  Noto : La vorto kafejo, loko, kie oni trinkas kafon, aperas en la signifo *publika loko, kie oni trinkas ion*, kaj eble ankaŭ manĝas.
2. ↑  pole *Białostocka Kawiarnia Językowa* ĉe la retpaĝo de Bjalistoka Esperanto-Societo
3. ↑  Dans ce café, on ne garde pas sa langue dans sa poche (en tiu ĉi trinkejo oni ne gardas sian lingvon en la poŝo), filmeto,la 23-an de junio 2017.
**Gordon James RAMSAY**, OBI (Johnstone, 8-an de novembro 1966) estas ĉefkuiristo, restoraciisto kaj prezentisto de la brita televido. En lia tuta kuirarta kariero lia kuirado estis premiita per 16 Michelin-steloj.

Krom la kuirarta flanko, Ramsay estas fame konata pro la prezentado de televidprogramoj kaj telerealecaĵoj pri kuirarto, kaj en Britio kaj en Usono. Inter la plej konataj troviĝas *Hell's Kitchen*, *The F Word*, *Kitchen Nightmares* kaj la usona versio de *MasterChef*.

Ramsay naskiĝis en Johnstone, urbeto de Renfrewshire en Skotlando. Je la kvin-jariĝo la familio transloĝiĝis al Stratford-upon-Avon (Anglio), kie li pasigis sian infanecon. Lia patro, Gordon, havis plurajn laborojn laŭlonge de sia vivo, dum la patrino Helen Cosgrove estis flegistino. La infaneco ne estis facila pro familiaj problemoj kaj havinte 16 jarojn li sendependiĝis. Ramsay estis futbalŝatanto kaj praktikis la sporton, tamen ĝin forlasis kaj interesiĝis pri kuirado en Londono, kie li studis en lernejo je la 19-jariĝo.

La restoriacioj de Gordon Ramsay iam posedis 16 Michelin-stelojn. Li estas la tria kuiristo kun tiom da steloj, superita nur de Joël Robuchon, kun 25, kaj Alain Ducasse, kun 19. En la jaro 2006 Ramsay ricevis la Ordenon de la Brita Imperio.

La unua restoracio de Gordon, *Restaurant Gordon Ramsay*, daŭre konservas siajn tri stelojn Michelin kaj estis dum ok jaroj la plej bona el Londono laŭ la publikaĵo *Harden's*. En 2008 ĝi perdis la titolon favore al *Petrus*, restoracio gvidata de unu el liaj formintoj, Marcus Wareing.

Ekde la jaro 2010 Gordon estas la direktoro kaj juĝisto en la televidprogramo *MasterChef* kaj en 2012 prezentis serion nomatan *Hotel Hell*, kie li donas konsilojn en hoteloj, kiuj havas problemojn, en Usono.

Eksteraj ligiloj
----------------

* Kategorio Gordon Ramsay en la Vikimedia Komunejo (Multrimedaj datumoj)

* Retpaĝaro de Gordon Ramsay (en la angla)


|  |  |
| --- | --- |
| Bibliotekoj | * PeEnEo: 493626
* GND: 137112394
* LCCN: n97007480
* VIAF: 65750340
* ISNI: 0000 0000 7366 5864
* SUDOC: 25063466X
* BNF: 13761268f
* BIBSYS: 6024637
* NKC: xx0059234
* ICCU: LO1V379756
* BNE: XX1507117
 |
**Gordon Beck** (naskiĝis la 16-an de septembro 1936 en Londono; mortis la 6-an de novembro 2011) estis brita ĵazmuzikisto (piano same kiel komponisto).

|  |  |
| --- | --- |
| Portala ikono | Portalo pri Muziko |

Vivo kaj verkado
----------------

Beck naskiĝis en 1936 en Londono. Li lernis komence klasikmuzikan pianludon, sed ricevis profesian edukon kiel teknika desegnisto. Li laboris unu jaron en Kanado, kie vekiĝis lia intereso por ĵazo. Ekde 1962 li muzikis en la bando de Tony Kinsey, poste plurajn jarojn en la kvinopo de Tubby Hayes same kiel akompananto de kantistino Annie Ross. Kune kun Tony Oxley kaj kontrabasisto Jeff Clyne li fondis triopon, kiu verkis plurajn diskojn, i.a. unu kun John McLaughlin kiel gasto. Ekde 1969 ĝis 1972 li muzikis en la ensemblo *European Rhythm Machine* de Phil Woods, kiu estis tre sukcesa je festivaloj en Eŭropo. Poste Beck fondis la ensemblon *Gyroscope*, muzikis tamen ankaŭ kun *Nucleus* de Ian Carr kaj *Piano Conclave* de George Gruntz. Li ankaŭ verkis kiel studiomuzikisto, i.a. por Chris Hinze kaj Mel Torme. Post tio li estis membro de la ensemblo de Didier Lockwood, muzikis kun Allan Holdsworth dum tutmonda vojaĝo en 1985 kaj akompanis kantistinon Helen Merrill. Ekde la 1990-aj jaroj li pli kaj pli orientiĝis al elektronika muzikado.

Diskoj
------

* *Experiments with Pops* (Art of Life, 1967) kun Jeff Clyne, John McLaughlin, Tony Oxley
* *Gyroscope* (Art of Life, 1968)
* *Jazz Trio* (Art of Life, 1972) kun Ron Mathewson, Daniel Humair
* *Reflections* (art of Life, 1997) solo
* *Not the Last waltz* (Art of Life, 2003) kun Bruno Rousellet, Philippe Soirat
* *Seven Steps to Heaven* (Art of Life, 2005)

Eksteraj ligiloj
----------------

* Retejo kun diskolisto
* BBC Radio 2
* Nekrologo en the Guardian

Fonto
-----

* Martin Kunzler: *Jazz-Lexikon.* Bd. 1. 2002. ISBN 3-499-16512-0

Referencoj
----------

1. ↑  Jazz breaking news: Jazz Pianist And Composer Gordon Beck Dies

|  |  |
| --- | --- |
| Bibliotekoj | * PeEnEo: 392507
* GND: 134324250
* LCCN: n83065660
* VIAF: 59268821
* ISNI: 0000 0000 6801 7272
* SUDOC: 080563066
* BNF: 13891285t
* MBA: c6fa6746-ebd5-41c5-8424-cf08788114d4
* BNE: XX1337196
 |
Gorch Fock velanta en 2006
La ***Gorch Fock*** estas lerneja ŝipo de la Germana Mararmeo. La Gorch Fock estas sub komando de la mararmea akademio Mürwik (*Marineschule Mürwik*) en Flensburgo-Mürwik. Hejmhaveno estas Kiel. La ŝipo konstruiĝis kiel kopio de la origina, konstruita Gorch Fockklaso de ŝipoj.

Kiam la germana mararmeo perdis ĉiujn lernejajn ŝipojn post la Dua Mondmilito ĉar la aliancanoj konfiskis ilin, la mararmeo decidis en 1957 por konstruigi novan lernejan ŝipon fare de la fama antaŭmilita konstruisto: Blohm & Voss.

La ŝipo fariĝis moderna kaj iom modifikita kopio de la Albert Leo Schlageter (nuntempo la portugala Sagres II) kaj Horst Wessel (nun USCGC Eagle) sed estis baptita kiel Gorch Fock (pseŭdonimo de la germana poeto kaj verkisto Johann Kinau) laŭ la unua lerneja ŝipo de la Gorch Fockklaso. Tiu ŝipo servis en 1958 kiel lerneja ŝipo por la soveta mararmeo sub la nomo Tovariŝ.

La ŝipo estas rigita kiel trimasta barko. La ŝipoj de la Gorch Fock-klaso estis formplanitaj kiel tre sekuraj ŝipoj. Ilia stariga kuplo estas sufiĉe por eĉ dum preskaŭ 90° kliniĝo denove rektiĝi. Post la katastrofa sinkiĝo de la Pamir en 1957 oni faris ekstrajn antaŭrimedojn kun speciala atento por la saviloj kaj savboatoj. La Gorch Fock kvinfoje gajnis la Bostonan Tekruĉon Trofeon.

Teknikaj datumoj
----------------

* tunoj: 1 332 bruto
* akvodismeto: 2006 tunoj
* longo: 89,3 m super tuto
* larĝo: 12 m
* enakviĝo: 5,3 m
* mastalto super akvo: 45 m
* velsurfaco: 2.037 m²
* MMSI: 211210280
* IMO: 5133644
* Voksignalo: DRAX

* Prufiguro de la *Gorch Fock*
* *Gorch Fock* ja la ĝeto de la mararmea akademio Mürwik en Flensburg-Mürwik
* Gorch Fock en Boston (1980)
* Desegnaĵo de la *Gorch Fock*

Eksteraj ligiloj
----------------

* Officiala retejo
* fonto

* Kategorio Gorch Fock (ŝipo, 1958) en la Vikimedia Komunejo (Multrimedaj datumoj)
**János Nyilasi** [jAnoŝ njilaŝi], laŭ hungarlingve kutima nomordo **Nyilasi János** estis hungara kemiisto, profesoro.

János Nyilasi  naskiĝis la 11-an de majo 1922 en Szombathely. Li mortis la 16-an de decembro 1978 en Budapeŝto.

Biografio
---------

János Nyilasi akiris kemian diplomon en Scienca Universitato Péter Pázmány en 1945. Post siaj studoj li laboris en kemia instituto apud Gyula Gróh. Li doktoriĝis en la universitato en 1947, li kandidatiĝis en 1954. Li ne nur instruis en la universitato, sed ankaŭ li prelegis en "libera universitato", kie iu ajn rajtis aŭskulti lin. En 1965 li doktoriĝis el kemio antaŭ Hungara Scienca Akademio. Li ricevis diversajn premiojn. Li okupiĝis ekzemple pri aminoacidoj, peptidoj, proteinoj, kemiaj kombinaĵoj de osmio.

Elektitaj kontribuoj
--------------------

* *A szervetlen kémia alapjai* (1972)
* *Általános kémia* (1975)
* *Molekulák* (1978); en Esperanto aperis en 1984: Molekuloj

Fontoj
------

* hungarlingva biografio
* hungarlingva biografio


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Zoltán Barabás** [barabAŝ], laŭ hungarlingve kutima nomordo **Barabás Zoltán** estis hungara agronomo, profesoro, membro (korespondanta en 1985) de Hungara Scienca Akademio.

Zoltán Barabás  naskiĝis la 10-an de februaro 1926 en Budapeŝto. Li mortis la 23-an de januaro 1993 en Szeged.

Biografio
---------

Zoltán Barabás frekventis mezlernejojn en sia naskiĝurbo kaj en tiam hungara urbo Kolozsvár. Post la 2-a mondmilito li plulernis kaj akiris 2 diplomojn pri agrario 1948 kaj 1949. Inter 1951–1969 li laboris en akademia esplora instituto en Martonvásár, poste en simila instituto en Szeged ĝis 1990. Li atingis la sciencan gradon PhD en 1959, li doktoriĝis en 1980 antaŭ la akademio. En la studjaro 1967 li esploris en Usono. Li instruis 2 jarojn en la 1990-aj jaroj en universitato en Gödöllő. Li okupiĝis precipe pri tritikoj kaj Sorgoj. Li ricevis 5 premiojn inter 1985-1991.

Elektitaj publikaĵoj
--------------------

* *Virágzásbiológiai problémák Sorghum-fajták nemesítésében* (1954)
* *A hibrid szudánifű termesztésének tapasztalatai* (1968)
* *Shortening Vernalization of Winter Wheat with Kinetin* (1978)
* *A búzatermelés kézikönyve* (1987)

Fontoj
------

* hungarlingva biografio
| Kiel legi la taksonomionKiel legi la taksonomion**Blankvizaĝa ŝterno** |
| --- |
|  |
|  |
| **Biologia klasado** |
| 

|
|  |
|
|
|
| Regno: | Animaloj *Animalia* |
|
|
|
|
|
|
|
|
|
|
|
|
|
|
|
|
|
| Filumo: | Ĥorduloj *Chordata* |
|
|
|
|
|
|
|
|
|
| Klaso: | Birda klaso *Aves* |
|
|
|
|
|
|
|
|
|
|
|
|
|
| Ordo: | Ĥaradrioformaj *Charadriiformes* |
|
|
|
|
|
|
| Familio: | Ŝternedoj *Sternidae* |
|
|
|
|
|
| Genro: | Sterna *Sterna* |
|
|
|
|
|
|
|
|
| Specio: | **Blankvizaĝa ŝterno** '**Sterna repressa'**Ernst Hartert 1916 |
|

 |
|
|
|
|
|
|
|
|
|
|
|
|
|
|
|
| Aliaj Vikimediaj projektoj |
| 

|  |  |
| --- | --- |
|  | Sistematiko en Vikispecioj |

 |
|
| 

|  |  |
| --- | --- |
|  | Komunejo pri Blankvizaĝa ŝterno  |

 |
| v • d • r |

La **Blankvizaĝa ŝterno** (***Sterna repressa***) estas specio de ŝterno, tio estas birdo de la familio de Ŝternedoj. Fakte estas du ŝternoj kun la sama diferenciga ero, tio estas blanka vizaĝo aŭ vango: tiu ĉi kaj la alia estas la Blankvanga ŝterno, *Chlidonias hybridus*; ambaŭ povas esti konfuzita laŭ nomo. La decido pri la esperanta nomigo estas iom hazarda ĉar similsignifa.

Disvastiĝo
----------

Ĝi troviĝas en nordorienta kaj orienta Afriko, nome en Egiptio, Eritreo, Ĝibutio, Sejŝeloj, Somalio, Sudafriko, Sudano, Tanzanio, Kenjo kaj en okcidenta Azio aŭ Mezoriento, nome Barejno, Irano, Irako, Israelo, Jordanio, Kuvajto, Omano, Kataro, Sauda Arabio, Unuiĝintaj Arabaj Emirlandoj kaj Jemeno kaj en aliaj sudaziaj landoj kiel ĝis okcidenta Barato, Pakistano kaj Maldivoj. La specio vintras ĉe marbordoj.

La  **Blankvizaĝa ŝterno** estas specio protektita de la *Traktato por la konservado de Afrikeŭraziaj Migrantaj Akvobirdoj* (AEWA en la angla).

La tutmonda loĝantaro povas esti ĉirkaŭ **600,000** birdoj.

Aspekto
-------

Tiu estas pli malhela ŝterno ol aliaj samfamilianoj, 30-35 cm longa kaj 110-140 g peza, kun malhelgrizaj supraj kaj subaj partoj, blanka vizaĝo, longaj pintaj flugiloj kaj tre forkoforma vosto. La beko estas mezlonga, akrapinta kaj malhelruĝa kun nigrapinto (foje ĉio nigra) kaj la kruroj estas mallongaj kaj ruĝoranĝaj. Ĝi havas nigrajn kronon ĝis sub la okulo kaj nukon en reprodukta plumaro; nereproduktuloj kaj junuloj perdas tiun nigron kaj havas nur malhelajn makuloj ĉirkaŭ la okulo kaj ĉe la nuko. Sed la plej rimarkinda eco kiu diferencigas la specion disde la aliaj ŝternoj estas, ke ĝi montras **blankan vizaĝon** somere. Pro tio ĝi ofte povas aspekti simila al la Blankvanga ŝterno.

Kutimoj
-------

Estas marborda specio, ofte enmara, nalofte interne. Ĝi nestas en rokoj, sablejoj, ŝtonaj aŭ koralaj insuloj. Ĝi manĝas etajn fiŝojn kaj senvertebrulojn per plonxado kiel plej granda parto de sternoj, sed ankaŭ per plukado. Ofte surakviĝas aŭ piediras en neprofundaj akvoj, malkiel aliaj ŝternoj. 

Ĝi reproduktiĝas en kolonioj ĝis de centoj da paroj. La nesto estas engrunda truo, kovrita el planteroj. La ino demetas 2 aŭ 3 ovojn.

Referencoj
----------

* BirdLife International 2004. Sterna repressa[*rompita ligilo*]. 2006 IUCN Ruĝa Listo de Minacataj Specioj.
la historiaj etnografiaj regionoj de Litovio
**Aŭkŝtajtio** (litove *Aukštaitija*, "altaj landoj", estas unu el la kvin etnografiaj regionoj de Litovio. La nomo rezultas el la fakto, ke kompare al aliaj partoj de la ŝtato la regiono situas relative alte super marnivelo kaj estas monteta, aparte en la pleja oriento.

Geografio
---------

Aukštaitija estas en la nordorienta parto de Litovio kaj historie ankaŭ inkluzivas etajn partojn de Latvio kaj Belorusio.

Laŭ nombro da enloĝantoj la ses plej grandaj urboj de la regiono estas

* Panevėžys - 119,749 enloĝantoj (konsideriĝas regiona ĉefurbo)
* Jonava - 34,954
* Utena - 33,860
* Kėdainiai - 32,048
* Visaginas - 29,554 (tiu urbo ekestis dum la epoko de Sovetunio kaj havas multajn nelitovajn enloĝantojn, tial ĝi konsidereblas parto de la regiono nur geografie, ne vere kulture)
* Ukmergė - 28,759 kaj
* Radviliškis - 20,339 enloĝantoj.

Pli malgranda setlejo estas Žagarė.

La regiono estas plena je lagoj, kiuj aparte multas en la oriento.

Historio
--------

La Princlando Litovio (litove Lietuvos Kunigaikštystė, ofte mallongigite LDK, en mezepoka literatura litova lingvo Kunigiste Letuvos, rutene князство Литовское, latine Ducatus Lituaniae, beloruse Княства Літоўскае, "Knjastva Litoŭskaje", ukraine Князівство Литовське, "Knjazivstvo Litovske", pole Księstwo Litewskie, ruse Княжество Литовское, "Knjaĵestvo Litovskoje") estis teritorio proksimume ekvivalenta al la kultura regiono Aŭkŝtajtio, en kiu regis la litova reĝo Mindaugas. La teritorio konsidereblas la "kerna parto" de la pli granda Grandprinclando Litovio, kiu poste ĝis la 18-a jarcento iĝis parte tre ampleksa ŝtato en orienta kaj centra Eŭropoj.

Lingvo
------

La enloĝantoj plejparte parolas la aŭkŝtajtian dialekton de la litova lingvo. Laŭ nova klasigado de litovaj dialektoj ekzistas nur du ĉefaj dialektoj, la aŭkŝtajtia kaj la ĵemajtia dialekto: La dialektoj de la regionoj Suvalkio kaj Dzukio nun konsideriĝas subdialektoj de la aŭkstajtia, kaj tiu de la regiono Aŭkŝtajtio havas la etikedon "orienta aŭkstajtia". Kvankam historie la dialekto estas multe parolata kaj havas fortan pozicion en la enloĝantaro, kiel en multaj regionoj de la mondo ĝia uzo nun tendence malkreskas.

La regiono havas malgrandajn ruslingvan kaj beloaruslingvan minoritatojn en la oriento.

Simboloj
--------

maldekstradekstra
  

Blazono kaj flago de Aŭkŝtajtio estas subtenataj fare de iuj enloĝantoj, sed ne estas en oficiala uzo.

Vidu ankaŭ la artikolon pri
---------------------------

* Aŭkŝtajtia Nacia Parko

  

* Kategorio Aŭkŝtajtio en la Vikimedia Komunejo (Multrimedaj datumoj)
**Zoltán Bakó,** laŭ hungarlingve kutima nomordo **Bakó Zoltán** estis hungara kajakisto, dufoja olimpiano, kvinfoja mondĉampiono, trejnisto.

Zoltán Bakó naskiĝis la 11-an de oktobro 1951 en Budapeŝto.

Biografio
---------

Zoltán Bakó ekde sia aĝo 13 estis kajakisto en pluraj ĉefurbaj sportkluboj. Li estis hungara ĉampiono 11-foje, dum li apartenis al la hungara nacia teamo inter 1971-1980. Li estis olimpiano en Hungario en la Somera Olimpiko 1972 kaj Hungario en la Somera Olimpiko 1976 kun bronza medalo duope en distanco 1000 m, krome en mondĉampionumoj li estis la unua kvinfoje inter 1973-1978 same duope. Lia partnero en kajako plej ofte estis István Szabó (kajakisto). Li longe malsaniĝis en 1980, tial li finis sian aktivan sportan karieron. Li akiris trejnistan diplomon en Gimnastika Altlernejo de Budapeŝto, poste li estis trejnisto plej ofte eksterlande.

Fontoj
------

* hungarlingva biografio kun foto
* hungarlingva biografieto kun foto
* hungarlingva biografio
* rezultoj kun foto

Referencoj
----------

1. ↑   hungarlingva datenaro de muzeo

|  |  |
| --- | --- |
| Bibliotekoj | * PeEnEo: 810564
 |



* Portalo pri Biografio
En matematiko kaj abstrakta algebro, **bulea domajno** estas aro konsistanta el akurate du eroj (duera aro) kun interpretadoj de la eroj *malvero* kaj *vero*. En matematiko kaj teoria komputiko, bulea domajno estas kutime skribata kiel {0, 1} aŭ {\displaystyle \{\bot ,\top \}}.

La algebra strukturo kiu nature konstruiĝas sur bulea domajno estas la bulea algebro kun du eroj. La komenca objekto en la kategorio de baritaj kradoj estas bulea domajno. La spaco de Sierpiński, kiu estas certa topologia spaco kun du eroj, similas al bulea domajno.

En komputiko, **bulea variablo** estas variablo kiu prenas valorojn de iu bulea domajno. Iuj programlingvaj enhavas rezervitajn vortojn aŭ simbolojn por la eroj de la bulea domajno, ekzemple en Paskalo *false* por *malvero* kaj *true* por *vero*. Tamen, multaj programlingvoj ne havas la bulean datumspecon en la severa senco. En C aŭ BASIC, ekzemple, "malvero" estas prezentita per la nombro 0 kaj vero estas prezentita per la nombro 1 (en C) kaj -1 (en BASIC), kaj ĉiuj variabloj kiuj povas preni ĉi tiuj valorojn povas ankaŭ preni la aliaj nombrajn valorojn.

**Bulea esprimo** estas esprimo kies rezulto estas bulea valoro, kio estas, "vero" aŭ "malvero". Ekzemple, la valoro por *5 > 3* estas *vero*, la valoro de "kate estas birdo" estas *malvero*.

Vidu ankaŭ
----------

* Bulea valoro
* Buleo-valora funkcio
* Bulea datumspeco
* Duera aro
* Spaco de Sierpiński
**Argavieso** [argaBJEso] (en aragona *Argabieso*) estas loĝloko kaj municipo de Hispanio, en la sudoriento de la komarko *Hoya de Huesca* (kies ĉefurbo estas la provinca ĉefurbo mem nome Ŭesko) apartenanta al la okcidenta parto de la Provinco Huesko (regiono Aragono).

Geografio
---------

Ĝia municipa teritorio estas en la sudoriento de la komarko *Hoya de Huesca*. Ĝi estas sudoriente de la provinca kaj komarka ĉefurbo. La municipa teritorio limas kun tiuj de Novales, Alcalá del Obispo, Albero Alto, Pueyo de Fañanas kaj Blecua.

La loĝloko Argavieso mem (481 msm) estas je 16 km sudoriente de Huesca sude de Siétamo laŭ la ŝoseo A-1219, kaj de Alcalá del Obispo laŭ la ŝoseo A-1218, kaj norde de Novales.

Historio
--------

Ruinoj de la kastel-palaco de Argavieso.
La loko estis loĝata de islamanoj, poste moriskoj.

Plej frua mezepoka mencio estas de 4a de decembro 1097 nome citaĵo al Fortún de Valle kiel posedanto en "Argavieso".​ 

Iama kastelo de la 11-a jarcento iĝis palaco de nobela familio Gurrea pro sinsekvaj ampleksigoj ĝis la 15-a jarcento. Nuntempe ĝi estas tre damaĝita.

La Enlanda Milito estis sangelverŝa en la areo pro la atakoj de la respublikaj fortoj kontraŭ la provinca ĉefurbo Huesca, kiu estis kontrolita de la insurekciuloj ekde la komenco de la milito. 

Multaj loĝlokoj de la areo perdis loĝantaron laŭlonge de la 20-a jarcento pro rura elmigrado, kaj same ĉe Argavieso akrigita pro la detruo de la milito: oni malaltiĝis el 300 loĝantoj en 1900 ĝis nunaj 126 loĝantoj (2022); do oni perdis pli ol duono de la loĝantaro.

Aktualo
-------

La loka ekonomio evoluis el la tradiciaj agrikulturo (vitejoj, olivarboj kaj fruktarboj) kaj brutobredado (ŝafoj, porkoj, kortobirdoj) al irigaciaj kultivoj, plus natura, kultura kaj rura turismo. 

Ĉefaj vidindaĵoj estas la preĝejo, urba kerno kaj ekstere naturaj lokoj.

Vidu ankaŭ
----------

* Municipoj de la provinco Ŭesko

Referencoj
----------

1. ↑   Ubieto Arteta, *Colección diplomática de Pedro I*, n.º.41, p. 269

Bibliografio
------------

* *Aragón constante histórica*. Publicaciones de la Caja de Ahorros de Zaragoza, Aragón y Rioja. 1979.
* Ubieto Arteta, Antonio (1981-1989). *Historia de Aragón*. 6 vol. Zaragoza: Anubar.
* Ubieto Arteta, Antonio, "Historia de Aragón". Los pueblos y los despoblados 1 (Eld. Anubar. Zaragoza, 1984)
* CONTE OLIVEROS, Jesús. "Personajes y Escritores de Huesca y Provincia". Eld. Librería General (Zaragoza 1981)

Eksteraj ligiloj
----------------

* Oficiala retejo

* Kategorio Argavieso en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 813821
 |